Klin (lidn)

**Klin** () om Venäman lidn Moskvan agjan lodehes. Se om Klin-lidnümbrikon administrativine keskuz i suremb lidn kahtespäi.

## Istorii
Eländpunkt mainitase ezmäižen kerdan Nikonan aigkirjas vl 1317 nügüdläiženke nimenke. Mülütihe Tverin ruhtinazkundha, varmed lidnuz oli toradamhas Moskvad vaste. Vspäi 1482 om alištunu Moskvan tobmudele, kadoti kaičendznamoičendad i šingotihe hebontransportan holitišil. Klin sai Moskvan gubernijan makundan lidnan statusad vl 1785. Toižen mail'mansodan aigan lidn oli okkupiruidud nacistižen Germanijan sodavägil (23. kül'mku — 15. tal'vku 1941), Tora Moskvas mäni.

Klin šingotase sauvondmaterialiden pästandal (sauvondkombinat, ikunstöklan tegim, lämuzizoläcii), sömtegimištol (leibänkombinat, lihakombinat, oluden tegim, kalankazvatandan edheotand), sintetižen kuidun tegimel, medicinižen pakuitesen edheotandoil, mugažo vedimdepo, kombisötken tegim i gigijenan abutusiden edheotand ratas lidnas. Ekologine situacii om sättutoi lähižen rujopoligonan tagut.

## Geografijan andmused

Lidn sijadase ümbrikon keskuzpalan päivnouzmas, Sestr-jogen molembil randoil ( 138 km pitte, Volgan oigedpol'ne bassein), 160 m ü.m.t. keskmäižel korktusel.

Matkad Moskvhasai (Moskvan rengazavtotehesai) om kuz'kümne seičeme kilometrad suvipäivnouzmha. Lähembaižed lidnad oma Solnečnogorsk 23 km suvipäivnouzmha orhal da kaikil teil, i Visokovsk 11 km päivlaskmha.

*Klin*-raudtestancii radab lidnan päivlaskmas «Moskv (Leningradan päraudtestancii) — Tver'»-keskustal vspäi 1851. «Venäma»-avtote (M10-trass) läbitab lidnad, maksline «Neva»-avtote (M11-trass) mäneb kahtes..koumes kilometras päivlaskmha lidnaspäi. Moskvan agjan Sur' rengazavtote (A108-trass) läbitab Klinan keskuzpalad. Sodalidnut i *Klin-5*-aerodrom oma lidnas, punolendimiden jouk baziruiše siš.

## Eläjad
Vl 1939 lidnan ristitišt oli 27 691 eläjad, vl 1959 — 53 322 eläjad. Vn 2010 Venäman rahvahanlugemižen mödhe lidnan eläjiden lugu oli 80 585 ristutud, rajonan (nüg. lidnümbrik) viž kahesandest, vn 2021 — 88 511 ristitud. Kaik 79 056 eläjad oli lidnas vl 2017. Kaikiš suremb ristitišt oli 93..95 tuhad eläjid vll 1982−1992 (95 100 rist. vl 1992).

Rahvahad (ozutadud rahvahudenke vl 2010): venälaižed — 95,1 %, ukrainalaižed — 1,3 %, toižed rahvahad — 3,6 %.

Ortodoksižen hristanuskondan Eläban Eziauguižen Stroican päjumalanpert' (om saudud vll 1802−1836), seičeme jumalanpertid i viž časounäd oma kaičenus i saudud lidnas. Evangelistoiden pühäpert' om avaitud.

## Openduz
Lapsiden opendusen aluzkundad oma päivkodid, keskškolad.

Valdkundaline «Moskvanaluine»-kolledž om lidnan professionaližen opendusen aluzkundaks, kolledžan nell' korpusad kümnespäi sijadasoiš Klinas.

## Galerei

МФЦ Советская площадь (Клин).jpg|Valdkundaline äifunkcionaline keskuz (2009)
Church of Saint Tikhon of Zadonsk (Klin) 1.jpg|Ph. Tihon Donantagaižen jumalanpert', vn 2009 nägu
Пятое производство капроновых текстурированных нитей .jpg|Kapronnitiden edheotand M10-trassanno vl 2016
Tchaikovsky museum Klin.JPG|Muzei Pötr Čaikovskii-muzikankirjutajan muštoks (2006)
Klin 2009-09 1252240159 Train station.jpg|*Klin*-raudtestancii vl 2009


## Homaičendad


## Irdkosketused
* Lidnümbrikon tobmuden aluzkundoiden oficialine sait (''klincity.ru''). 
* Lidnan informacine sait (''inklincity.ru'').